**Anexa 1a. Conformitatea cu prevederile din Regulamentul 651/2014 privind ajutorul de stat exceptat de la notificare[[1]](#footnote-1)**

1. **Reguli cu caracter general prevăzute în Capitolul I al *Regulamentului (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat***

**Art. 1, alin.4, lit.c. Condiţia ca firma să nu se afle în dificultate**

|  |
| --- |
| *Se va proba că solicitantul nu este întreprindere aflată în dificultate, în conformitate cu metodologia de verificare a unei firme în dificultate (publicată pe pagina de internet a MFE), prin prezentarea rezultatelor formulelor de calcul stabilite prin metodologie, în funcție de tipul de întreprindere, având în vedere datele cuprinse in Situaţiile financiare anuale complete încheiate pentru anul precedent depunerii Cererii de Finanţare (conform cu Normele de închidere a exercițiului financiar), aprobate şi depuse la administraţiile fiscale din raza teritorială unde întreprinderea are domiciliul fiscal, care au fost anexate la cererea de finanțare; răspunsul se va corela cu articolul 2, alin 18 din Regulamentul (UE) nr.651/2014.*  *De asemenea, se va avea în vedere corelarea cu informațiile prevăzute în Secțiunea* *C.2.Verificarea conformității cu normele privind ajutoarele de stat, din Cererea de Finanțare şi Declaraţia privind conformitatea cu regulile ajutorului de stat, Anexa C1.3 la Cererea de finanţare* |

**Art.2, alin. 23. Demararea lucrărilor**

|  |
| --- |
| *Demararea lucrărilor înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor.*  Conform Ghidului solicitantului aferent Obiectivului specific 8.1/8.2, secţiunea *1.9 Ajutor de stat* momentul demarării lucrărilor este declararea eligibilităţii proiectului de către AMPOIM (data primirii adresei de îndeplinire a eligibilităţii proiectului de către beneficiar). |
| *Se va demonstra că proiectul propus spre finanţare nu şi-a început activitățile înainte de declararea eligibilităţii proiectului de către AMPOIM (data primirii adresei de îndeplinire a eligibilităţii proiectului de către beneficiar), cu excepția achiziției de terenuri și lucrările pregătitoare, cum ar fi obținerea avizelor și realizarea studiilor de fezabilitate, care nu sunt considerate drept începere a lucrărilor.*  *Se va avea în vedere corelarea cu informațiile prevăzute în Secţiunile B.3.1 și H, din Cererea de finanţare şi Declaraţia privind conformitatea cu regulile ajutorului de stat, Anexa C1.3 la Cererea de finanţare* |

**Art 4. Praguri de notificare, alin 1, lit x**

|  |
| --- |
| *Se va preciza dacă valoarea ajutorului solicitat (deficitul de finanţare), ce rezultă din analiza cost-beneficiu, depășește 50 milioane euro.*  *Se va avea în vedere că dacă valoarea ajutorului solicitat depăşeşte pragul de 50 milioane euro/întreprindere/proiect este necesară notificarea Comisiei Europene.*  *Se va avea în vedere corelarea cu informațiile prevăzute în Secțiunea C3 din Cererea de Finanțare* |

**Art. 6. Efectul stimulativ, alin.1 şi 3, lit.b**

|  |
| --- |
| *Se consideră că ajutoarele au un efect stimulativ dacă beneficiarul a prezentat statului membru în cauză o cerere de ajutor scrisă înainte de începerea lucrului la proiectul sau la activitatea respectivă. Cererea de ajutor conține cel puțin următoarele informații:*  *(a) denumirea întreprinderii și dimensiunea acesteia;*  *(b) descrierea proiectului, inclusiv data începerii și a încheierii acestuia;*  *(c) locul de desfășurare a proiectului;*  *(d) lista costurilor proiectului;*  *(e) tipul de ajutor (grant, împrumut, garanție, avans rambursabil, injecție de capital sau altele) și valoarea finanțării publice necesare pentru proiect.*  Conform Ghidului solicitantului aferent Obiectivului specific 8.1/8.2, secţiunea *1.9 Ajutor de stat* momentul demarării lucrărilor este declararea eligibilităţii proiectului de către AMPOIM (data primirii adresei de îndeplinire a eligibilităţii proiectului de către beneficiar).  *Se va completa cu elementele precizate mai sus la punctele a)-e)* |
| *Se consideră că ajutoarele ad-hoc acordate întreprinderilor mari au un efect stimulativ în cazul în care, în plus față de faptul că asigură îndeplinirea condiției prevăzute mai sus, statul membru a verificat, înainte de a acorda ajutorul în cauză, că documentația pregătită de beneficiar stabilește că ajutoarele vor avea drept rezultat unul sau mai multe dintre următoarele:*   * *o creștere substanțială a domeniului de aplicare al proiectului/activității ca urmare a ajutorului; sau* * *o creștere substanțială a valorii totale a cheltuielilor suportate de beneficiar pentru proiect/activitate ca urmare a ajutorului; sau* * *o creștere substanțială a ritmului de finalizare a proiectului/activității în cauză.*   *Se va demonstra că ajutorul pentru investiţia propusă are drept rezultat unul sau mai multe dintre elementele menţionate mai sus.*  *De asemenea, conform Ghidului solicitantului, subcapitol 1.9 Ajutorul de stat solicitanţii de ajutor de stat în cadrul Obiectivului specific 8.1/8.2 vor explica ce s-ar întâmpla în absența ajutorului, și anume o situație care este descrisă ca fiind scenariul contrafactual. În sprijinul scenariului contrafactual descris în cererea de finanţare se vor prezenta documente justificative.*  *Acestea trebuie să furnizeze dovezi clare că ajutorul are un asemenea impact efectiv asupra deciziei privind investiția, încât produce o schimbare în comportamentul beneficiarului care antrenează sporirea de către acesta a nivelului de protecție a mediului sau îmbunătățirea funcționării pieței energiei din Uniune.*  *Această schimbare a comportamentului nu s-ar produce în absența ajutorului respectiv. Ajutoarele nu sprijină costurile unei activități pe care întreprinderea si le-ar fi suportat oricum și nu va compensa riscul comercial normal al unei activități economice..*  *În cazul în care ajutorul nu produce o schimbare în comportamentul beneficiarului prin stimularea unor activități suplimentare, acel ajutor nu are un efect stimulativ, dat fiind că nu încurajează un comportament ecologic în UE și nici nu îmbunătățește funcționarea pieței europene a energiei. Prin urmare, ajutorul nu va fi autorizat în situațiile în care se dovedește că aceleași activități ar fi desfășurate și fără ajutor.*  *Se va corela cu Declaraţia privind conformitatea cu regulile ajutorului de stat din Anexa C1.3.la Cererea de finanţare şi Secţiunea G.1.6* *Impactul sprijinului din partea Uniunii asupra implementării proiectului, din Cererea de finanţare.* |

**Art. 8, alin 3.Cumulul**

|  |
| --- |
| *Pentru acelaşi beneficiar şi aceleaşi cheltuieli eligibile, ajutorul acordat în cadrul obiectivului specific 8.1/8.2 se poate cumula cu orice alt ajutor de stat, inclusiv de minimis. Ajutorul de stat cumulat se supune regulilor din Regulamentul nr. 651/2015 privid pragul de notificare.* |
| *Se va preciza dacă pentru activităţi din cadrul proiectului propus spre finanţare, solicitantul a primit ajutor de stat (grant din fonduri publice pentru cheltuielile eligibile identificabile diferite aferente obiectivului de investiții), pentru verificarea regulii de cumul.*  *În cazul în care pentru costuri identificabile care se suprapun parțial sau integral cu cele din prezenta cerere de finanţare a mai fost acordat ajutor de stat, se vor preciza aceste costuri, schemele în baza cărora a fost obţinut ajutorul anterior, furnizorul de ajutor precum şi alte elemente relevante pentru asigurarea respectării celor precizate în Regulamentul nr. 651/2014.*  *Răspunsul se va corela cu Declarația privind conformitatea cu regulile ajutorului de stat, din Anexa C1.3.la Cererea de finanţare şi secţiunea C.2.Verificarea conformității cu normele privind ajutoarele de stat, din Cererea de Finanțare* |

1. **Reguli specifice privind ajutorul de stat prevăzute în Capitolul I al *Regulamentului (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat***

|  |
| --- |
| *Se va demonstra că proiectul vizează investiții în infrastructura energetică, în corelare cu definiţia de la articolul 2, alin.130 din Regulamentul nr. 615/2016* |

**Alin. 3, Art. 48. Ajutoarele pentru investiţii în infrastructura energetică**

|  |
| --- |
| *Infrastructura energetică este supusă în integralitate reglementării tarifelor și accesului în conformitate cu legislația referitoare la piața internă a energiei.* |
| *Se va face dovada îndeplinirii acestei condiţii în conformitate cu legislaţia în vigoare, prin detalierea actelor normative aplicabile și a modului în care sunt aplicate de solicitant.*  *Se va corela cu Secţiunea E.1.4 la Cererea de finanţare şi Declaraţia privind conformitatea cu regulile ajutorului de stat, Anexa C1.3 la Cererea de finanţare.* |

**Alin. 4, Art. 48. Ajutoarele pentru investiţii în infrastructura energetică**

|  |
| --- |
| *Costurile eligibile sunt costurile de investiții* |
| *Se vor prezenta cheltuielile cu infrastructura energetică din cadrul proiectului, eligibile pe ajutorul de stat, în corelare cu secţiunile C şi G din Cererea de finanţare și cu respectarea prevederilor din Ghidul Solicitantului.* |

**Alin. 5, Art. 48. Ajutoarele pentru investiţii în infrastructura energetică**

|  |
| --- |
| *Valoarea ajutorului de stat acordat nu trebuie să depăşească diferenţa dintre costurile eligibile și profitul din exploatare aferent investiției. Profitul din exploatare se deduce din costurile eligibile ex-ante prin analiza financiară a proiectului.*  ***Costul eligibil*** *este deficitul de finanţare, în condiţiile în care scenariul contrafactual este considerat a fi situaţia în care infrastructura energetică respectivă nu s-ar realiza. Costurile eligibile se stabilesc, în urma analizei cost-beneficiu, prin compararea investiţiei care beneficiază de ajutor de stat cu situaţia contrafactuală în care investiţia nu s-ar realiza.* |
| *Se va demonstra că valoarea ajutorului solicitat (deficitul de finanţare), ce rezultă din analiza cost-beneficiu, nu depăşeşte diferenţa dintre costurile eligibile și profitul din exploatare aferent investiției.*  *De asemenea, se va justifica faptul că valoarea eligibilă este deficitul de finanţare, prin compararea investiţiei care beneficiază de ajutor de stat, cu situaţia contrafactuală în care investiţia nu s-ar realiza, în corelare cu analiza cost-beneficiu realizată (secţiunea E din Cererera de finanţare) şi secţiunile C şi G din Cererea de finanţare* |

***Pentru probarea elementelor de mai sus, se pot prezenta şi ataşa, în plus, şi alte informaţii/ documente faţă de cele solicitate, acolo unde este cazul.***

**Data: Semnăturǎ reprezentant legal al solicitantului:**

1. Se va completa de către reprezentantul legal al solicitantului sau de împuternicit. [↑](#footnote-ref-1)